ZMLUVA O NÁJME NEBYTOVÝCH PRIESTOROV

###### **Prenajímateľ**: Obec Selce, Selčianska cesta 132, 976 11 Selce

zastúpená starostom obce Jánom Kupcom

IČO : 00 313 807, DIČ: 2021121410

a

**Nájomca**: Lukáš Strečok

Selce, Vyšovec 6

IČO: 46700030

uzatvárajú v zmysle ustanovení zák. č. 116/1990 Zb. o nájme a podnájme nebytových priestorov v platnom znení túto

**zmluvu o nájme nebytových priestorov**

I.

Prenajímateľ ako výlučný vlastník stavby „Kultúrneho domu v Selciach – KD“, prenecháva nájomcovi do nájmu priestory veľkej sály a vestibulu KD, balkón a priestor WC.

Nájomca bude prenajaté priestory užívať v KD na usporiadanie spoločenskej akcie Selčiansky ples.

Prenajímateľ prenecháva nájomcovi prenajaté priestory v stave spôsobilom na dohodnuté užívanie. Nájomca si predmet nájmu prezrel, oboznámil sa s ním a tento preberá v takom stave, v akom sa dnes nachádza.

II.

Nájomná zmluva sa uzatvára na dobu určitú a to na dobu 26. januára 2018, t.j. na 1 deň.

III.

Nájomca sa zaväzuje starať sa o to, aby na predmete nájmu nevznikla škoda. Nájomca zodpovedá za všetky škody spôsobené na predmete nájmu a tieto odstráni na svoj náklad.

Do podnájmu inému môže dať prenajatý priestor len s predchádzajúcim písomným súhlasom prenajímateľa.

IV.

Nájomca sa zaväzuje zaplatiť nájomné za predmet nájmu v sume 65,- € a to do 7 dní po skončení nájmu.

V.

V najbližšom pracovnom dni po skončení nájmu je nájomca povinný odovzdať prenajímateľovi predmet nájmu v stave, v akom ho prebral, s prihliadnutím na obvyklé opotrebenie.

Ak nájomca odovzdá predmet nájmu po dobe dohodnutej v zmluve, je povinný platiť nájomné, až do odovzdania predmetu nájmu. Ak je nájomca s odovzdaním predmetu nájmu a so zaplatením nájomného v omeškaní, je povinný zaplatiť aj zmluvnú pokutu vo výške 5 € za každý aj začatý deň omeškania.

VI.

Zmluva je vyhotovená v dvoch vyhotoveniach, z ktorých každá strana obdrží jedno. Zmluvné strany si zmluvu prečítali, jej obsahu porozumeli a na znak súhlasu ju vlastnoručne podpísali.

V Selciach dňa 25. januára 2018

.............................................. ...........................................

Prenajímateľ: Nájomca: